**KONFIDENCIALITĀTES LĪGUMS**

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_

**SIA Squalio Group, reģistrācijas Nr.** **40103197092, juridiskā adrese: Krišjāņa Valdemāra iela 21-19, Rīga LV-1010, Latvija,** tās valdes locekļa Sanda Kolomenska personā, kurš rīkojas uz statūtu pamata, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, no otras puses, katra turpmāk tekstā saukta – Puse, abas kopā - Puses, ar šo vienojas par tālāk noteikto (turpmāk “Līgums”):

1. Puses vēlas vienoties par savstarpēju sadarbību, kuras ietvaros viena Puse kā informācijas sniedzējs (turpmāk “Informācijas sniedzējs”) pēc otras Puses kā informācijas saņēmēja (turpmāk “Informācijas saņēmējs”) pieprasījuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk “Sadarbība”) ietvaros sniegs zināmu tās konfidenciālu un aizsargājamu informāciju (turpmāk “Konfidenciāla informācija”).
2. **Konfidenciāla informācija**. Šī Līguma nolūkiem termins Konfidenciāla informācija ietver visu jebkuras Puses finanšu, tehnisko, ekspluatācijas, komerciālo, administratīvo, mārketinga, plānošanas, personāla, vadības un ekonomisko informāciju, kā arī jebkādus Sadarbības nolūkos otrai Pusei atklātus datus. Tāpat Konfidenciāla informācija ietver visu Informācijas sniedzēja sadarbības partneru un klientu konfidenciālu informāciju un/vai komercnoslēpumu, kas var tikt nodota Informācijas saņēmējam Sadarbības ietvaros un/vai tās nolūkā. Konfidenciāla informācija var tikt sniegta rakstveidā, nosūtīta elektroniski, kā arī pausta mutiski.

Par konfidenciālu nav uzskatāma informācija, kura ir publiski pieejama vai kura ir bijusi Informācijas saņēmēja rīcībā pirms šī Līguma noslēgšanas un Informācijas saņēmējs to var pierādīt ar dokumentiem. Par publiski pieejamu nav uzskatāma tāda informācija, kura kļuvusi par publisku šī Līguma pārkāpuma gadījumā.

1. Informācijas saņēmējs ar vislielāko rūpību un uzmanību apņemas rūpēties par saņemtās Konfidenciālās informācijas drošību un aizsardzību, kā arī šādas informācijas apstrādē ievērot piemērojamo normatīvo aktu prasības. Puses apņemas rīkoties ar vislielāko rūpību ar fizisko personu datiem un rūpēties par šo datu drošību, jo īpaši šo datu apstrādē ievērojot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
2. Informācijas saņēmējs apņemas izmantot Konfidenciālo informāciju tikai šī Līguma 1.punktā noteiktās Sadarbības nolūkiem un tās ietvaros, un apņemas to neizpaust trešajām personām bez rakstiskas Informācijas sniedzēja atļaujas, izņemot Latvijas Republikas normatīvajos aktos noteiktajos gadījumos un kārtībā. Puses var vienoties arī par citiem izņēmumiem, kad informācija var tikt izpausta. Pēc Informācijas sniedzēja rakstiskas atļaujas saņemšanas, bet pirms Konfidenciālas informācijas izpaušanas trešajām personām, Informācijas saņēmējs apņemas darīt tām zināmu, ka to pienākums ir turēt slepenībā šāda veida informāciju ar tādiem pašiem nosacījumiem, kādus ar šo Līgumu ir uzņēmies Informācijas saņēmējs.
3. Informācijas saņēmējam ir pienākums pēc šī Līguma 1.punktā noteiktās Sadarbības izbeigšanas dzēst visu Konfidenciālo informāciju no jebkura datora, apstrādes programmas un citas līdzīgas ierīces, kurā Informācijas saņēmējs to ir ierakstījis vai citādi ievietojis, un iznīcināt visas piezīmes, analīzes un dienesta ziņojumus, kas satur Konfidenciālo informāciju. Pēc Informācijas sniedzēja pieprasījuma Informācijas saņēmējs iesniedz rakstveida apliecinājumu par šī Līguma punkta izpildi.
4. Šis Līgums stājas spēkā no tā abpusējas parakstīšanas dienas un ir spēkā 5 (piecus) gadus no brīža, kad Konfidenciālā informācija ir atklāta Informācijas saņēmējam.
5. Ja šī Līguma darbības laikā Informācijas saņēmējam kļūst zināms neautorizēts Konfidenciālās informācijas izpaušanas gadījums, Informācijas saņēmējs nekavējoties informē par to Informācijas sniedzēju.
6. Informācijas saņēmējs atzīst, ka Informācijas sniedzējs saglabā īpašumtiesības uz visu Konfidenciālo informāciju un Informācijas saņēmējs uz to neiegūst nekādas tiesības.
7. Puses ar šo apliecina, ka apzinās ievērojama Pušu reputācijas riska klātesamību informācijas un datu apmaiņā, ko Puses veiks Sadarbības ietvaros. Tāpēc šī Līguma darbības laikā, kā arī pēc tā Puses piekrīt neveikt darbības, kuru nolūks ir vai, saprātīgi apsverot, varētu būt kaitēt otrai Pusei vai jebkuram tās klientam vai partnerim, vai to reputācijai, kā arī darbības, kuras, saprātīgi apsverot, varētu novest pie nevēlamas vai nelabvēlīgas publicitātes otrai Pusei, tās klientiem vai partneriem. Šajā punktā noteiktais neliedz Pusēm sniegt patiesus paziņojumus, ja šāda viedokļa paušana ir obligāta saskaņā ar normatīvo aktu prasībām vai jebkādas valsts iestādes rīkojumu. Reputācijas aizskāruma gadījumā, neatkarīgi no tā, vai šādu aizskārumu ir veikusi vainīgās Puses amatpersona, tās darbinieki, apakšuzņēmēji vai citas saistītās personas, ja šāds aizskārums ir saistīts ar vai izriet no Pušu Sadarbības, vainīgā Puse apņemas segt cietušajai Pusei šāda aizskāruma rezultātā radītos tiešos zaudējumus.
8. Puses apzinās, ka, noslēdzot Līgumu, ir neiespējami aprēķināt iespējamos zaudējumus, kas Informācijas sniedzējam varētu rasties Līguma pārkāpšanas gadījumā. Tajā pašā laikā Līgums neliedz Informācijas sniedzējam izmantot visus tiesiskos aizsardzības līdzekļus, kas ir paredzēti normatīvajos aktos, lai aizsargātu sevi Līguma noteikumu pārkāpšanas gadījumā, tajā skaitā, piedzīt radušos zaudējumus no Informācijas saņēmēja. Vienlaicīgi Informācijas sniedzējam ir tiesības ne tikai prasīt atlīdzināt radušos zaudējumus, bet arī piedzīt radušās papildus izmaksas, tajā skaitā, izmaksas par piesaistītiem advokātiem un ekspertiem.
9. Puses atzīst, ka, parakstot šo Līgumu, starp tām tiek nodibinātas tikai tās attiecības, kas šajā Līgumā ir aprakstītas un šīs attiecības nav tulkojamas paplašināti, proti, šis Līgums neparedz automātiski jebkādu pakalpojumu sniegšanu vai preču piegādi starp Pusēm.
10. Šis Līgums sastādīts un darbojas saskaņā ar Latvijas Republikas normatīvajiem aktiem. Jebkurš strīds, domstarpība vai prasība, kas izriet no šī Līguma, kas skar to vai tā izpildi, pārkāpšanu, izbeigšanu vai spēkā neesamību, tiks vispirms risināts starp Pusēm pārrunu veidā. Ja Puses nespēj panākt vienošanos 30 (trīsdesmit) dienu laikā, šāds strīds tiks galīgi izšķirts tiesā Latvijas Republikas normatīvajos aktos noteiktajā kārtībā.
11. Jebkuri grozījumi šajā Līgumā būs spēkā tikai tad, kad tie tiks izteikti rakstveidā un būs abpusēji parakstīti.
12. Šis līgums sastādīts divos eksemplāros ar vienādu juridisko spēku, no kuriem viens eksemplārs tiek nodots katrai Pusei glabāšanā.
13. Pušu rekvizīti un paraksti:

|  |  |
| --- | --- |
| **SIA Squalio Group**reģistrācijas Nr. **40103197092**juridiskā adrese: **Krišjāņa Valdemāra iela 21-19, Rīga LV-1010, Latvija**Banka: AS Citadele BankaKods: PARXLV22Konts: LV82PARX0012332870002 Sandis Kolomenskis, valdes loceklis | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ |